नई दिल्ली (एजेंसियां) : विदेश मंत्री सुषमा स्वराज ने बुधवार को संसद में कहा कि इराक में लापता हुए 39 भारतीय जीवित हैं या मृत, इसका कोई प्रमाण नहीं है, लेकिन जब तक उनके बारे में कोई पुख्ता जानकारी नहीं मिल जाती, तब तक उनकी खोजबीन जारी रहेगी। सुषमा ने लोकसभा में इस आरोप को खारिज किया कि सरकार इस मामले में देश को गुमराह कर रही है। उन्होंने कहा कि जब तक कोई सबूत नहीं मिल जाता, जून 2014 में इराक के मोसुल में लापता हुए 39 भारतीयों को मृत घोषित करना 'पाप' होगा।